Valgusjõgi ühendab erinevad maailmad

Soome-ugri püsinäitus võtab enda alla neli saali, mida ühendab metafoorne “valgusjõgi”. Külastaja pannakse ruumi- ja ajaränduri saabastesse, kes rändab mööda “jõge” läbi terve soome-ugri maailma. Jõgi on see, mis külastajaid tervitab ning mis toimib ekspositsiooni disaini keskse elemendina. Jõe motiiv tähistab piiri näitusesaalide vahel, mis kujutavad näituse peamisi etnilisi gruppe. Sellel näitusel — nagu ka elus — on jõgi see, mis piiritleb ja ühendab, jagab ja viib kokku.

Valgusjõgi on käiguteede süsteem, mis töötab giidina ning mille erinevad osad hargnevad erinevatesse näituse sektsioonidesse. Jõgi on tehtud klaaspaneelidest ja nende alla paigutatud LED-ekraanidest. See on ehitatud inimest kandma ning selles ujuvad animeeritud kalad, mis ka külastajate sammudele reageerivad. Kui inimene astub klaasile, kalad ehmatava ja ujuvad eemale. Kui külastaja seisab ühe koha peal, ujuvad uudihimulikud kalad peatselt asja uurima. Kuigi animeeritud kalade väljanägemine on minimalistlik, on nende käitumine muudetud võimalikult sarnaseks päris kaladele. Et kogemust veelgi realistlikumaks muuta, lisati jõele helilahendus, mis matkib jõe liikumist, pannes selle kahlama ja kulisema nagu päris oja.